《八月十五夜月有五色华晕二首 其二》
明代·黄省曾

满月漾昭回，澄辉穆气催。望宫华缀幕，飞镜彩妆台。

作晕龙文杂，为图凤色开。凉风寒殿早，天锦定应裁。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。